14.2.2009 Den Europæiske Unions Tidende L 44[3 KOMMISSIONENS FORORDNING (EF) Nr. 129/2009 af 13. februar 2009 om ændring af forordning (EF) nr. 197/2006 for så vidt angår gyldighedsperioden for overgangsforanstaltningerne vedrørende tidligere fødevarer (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets forordning (EF) nr. 1774/2002 af 3. oktober 2002 om sundhedsbestem- melser for animalske biprodukter, som ikke er bestemt til konsum (!), særlig artikel 32, stk. 1, og ud fra følgende betragtninger: (1) — Ved forordning (EF) nr. 1774/2002 indføres der et omfattende sæt af regler for indsamling, anvendelse og bortskaffelse af animalske biprodukter. (2) Ved Kommissionens forordning (EF) nr. 197/2006 af 3. februar 2006 om overgangsforanstaltninger i henhold til forordning (EF) nr. 1774/2002 for så vidt angår indsamling, transport, behandling, anvendelse og bortskaffelse af tidligere fødevarer (?) er der fastsat visse overgangsforanstaltninger, som udløber den 31. juli 2009. (3) > Kommissionen har vedtaget et forslag til revision af forordning (EF) nr. 1774/2002 (). Dette forslag overvejes i øjeblikket af lovgiverne, og bestemmelserne om tidligere fødevarer og de foreliggende videnskabelige data vedrø- rende de risici, der er forbundet med sådanne animalske biprodukter, vil i den forbindelse blive vurderet. Derfor bør gyldighedsperioden for de nuværende overgangsfor- anstaltninger forlænges, således at de eksisterende bestemmelser vedrørende tidligere fødevarer finder anvendelse, indtil der vedtages nye bestemmelser. (4) — På baggrund af den dato, som Kommissionen har fore- slået for anvendelse af den reviderede forordning om animalske biprodukter, bør gyldighedsperioden  for forordning (EF) nr. 197/2006 forlænges indtil den 31. juli 2011. (5) — Foranstaltningerne i denne forordning er i overensstem- melse med udtalelse fra Den Stående Komité for Fødeva- rekæden og Dyresundhed — UDSTEDT FØLGENDE FORORDNING: Artikel 1 I artikel 5 i forordning (EF) nr. 197/2006 ændres datoen »31. juli 2009 til »31. juli 2011«. Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 13. februar 2009. (1) EFT L 273 af 10.10.2002, s. 1. () EUT L 32 af 4.2.2006, s. 13. () KOM(2008) 345 endelig af 10.6.2008. På Kommissionens vegne Androulla VASSILIOU Medlem af Kommissionen